Арена „Стожице“

Арена „Стожице“ () — повеќенаменска затворена арена сместена во Љубљана, Словенија. Дизајнирана е од словенечките архитекти „Садар + Вуга“ и е најголемата затворена арена во земјата. Се наоѓа во областа Бежиград, северно од центарот на градот. Арената е дел од спортскиот комплекс „Спортски парк Стожице“.

Арената е домашен терен на кошаркарскиот клуб КК Цедевита Олимпија.

 Историја 
Арената го носи името по областа во која се наоѓа, а промена на името е можна во иднина поради спонзорски права. Заедно со фудбалскиот стадион е дел од спортскиот парк Стожице. Површината на зградата на арената е 14.164 квадратни метри. Изграден е за само 14 месеци и е отворена на 10 август 2010 година со кошаркарски натпревар помеѓу Словенија и Шпанија, кој го добила Шпанија со 79–72 по продолжение.

Арената има капацитет од 12.480 седишта за кошарка и се наоѓа во северозападниот дел на паркот. Четирите нивоа на терени и долната, ВИП и горната трибина се покриени со купола во облик на школка. Арената се користи за спортови во затворен простор како што се кошарка, ракомет и одбојка и е дом на КК Цедевита Олимпија. Арената е дом на повеќето словенечки репрезентации во спортови во затворен простор, освен за хокеј на мраз, за кој арената не е соодветна, но може да биде прилагодена доколку се имплементираат уреди за ладење на мраз. Покрај стадионот, арената е исто така дизајнирана да биде домаќин на многу културни настани.

Арената Стожице била една од четирите сали-домаќини на Европското првенство во ракомет за жени во 2022, а исто така била кодомаќин на Европското првенство во кошарка за жени во 2023.

 Галерија 

 Наводи 

Категорија:Статии со извори на словенечки (sl)
Категорија:Врски за Wayback од предлошката „Семарх“
Категорија:Координати на Википодатоците
Категорија:Врамена карта без назнака за OSM-однос на Википодатоците
Категорија:Кошаркарски сали во Словенија
Категорија:Љубљана